Kauno geležinkelio stoties viadukas

Kauno geležinkelio stoties viadukas – pėsčiųjų viadukas prie Kauno geležinkelio stoties, kertantis Tunelio gatvę ir stoties kelyną. Stovi už 200 m į šiaurės rytus nuo stoties pastato geležinkelio tunelio kryptimi. Jungia Girstupio gatvę Naujamiestyje su Lentvario gatve Aukštuosiuose Šančiuose. Viaduku virš geležinkelio dalies pravestas didelio diametro, dvigubas komunikacijų vamzdis.

Viadukas yra apie 170 m ilgio.Kauno geležinkelio stoties viadukas maps.lt Plieninę perdangą sudaro dvi lygiagrečios išilginės dvitėjinės sijos, sutvirtintos skersiniais metaliniais ryšiais. Atremtos į gelžbetonines rėmines atramas. Komunikacijų vamzdį laiko pristatyta konstrukcija. Viaduko galuose įrengti laiptai, vedantys į Žaliakalnio ir Aukštųjų Šančių šlaitus. Statinio dalyje tarp Tunelio gatvės ir bėgių kelyno įrengti kelių sekcijų sukti laiptai su tarpinėmis aikštelėmis, suformuoti aplink centrinę gelžbetoninę koloną. Greta iškyla vertikalūs komunikacijų vamzdžiai. Dalyje virš geležinkelio įrengti tiesūs laiptai nuo viaduko nulipti į vieną iš tarpinių stoties peronų.

2025 m. duomenimis, stoties viadukas buvo įvardytas kaip labai blogos būklės ir reikalaujantis skubaus remonto. Miesto savivaldybės tarybos bendru sutarimu įrašytas patvirtintame 2025–2035 m. planuojamų taisyti ir statyti tiltų, viadukų, estakadų bei tunelių prioritetiniame sąraše.Kaunas artimiausiu metu planuoja remontuoti labai blogos būklės tiltą ir viaduką kauno.diena.lt Pastaraisiais metais po statiniu buvo eismo apribojimų.Eismą paralyžiavo nuo tilto byrantis betonas m.diena.lt 2017-02-03Kaune remonto sulauks pėsčiųjų viadukai virš geležinkelio: darbų prašosi abu, tačiau ateities planų vizija – kol kas skirtinga lrt.lt 2021-04-09 

 Taip pat skaitykite 

 Tunelio gatvės viadukas

 Išnašos 

 Nuorodos 

 Pėsčiųjų tiltas prie geležinkelio kaunas.kasvyksta.lt

Kategorija:Kauno tiltai
Kategorija:Lietuvos viadukai
Kategorija:Lietuvos pėsčiųjų tiltai